**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2022-03-09 Nr. TAR1-45

Posėdis įvyko 2022 m. kovo 9 d. (13.00 – 14.00 val.)

Posėdžio pirmininkas Viktor Senčila, Klaipėdos miesto savivaldybės tarybos narys.

Posėdžio sekretorius Agnė Kovalenkaitė, Klaipėdos miesto savivaldybės Jaunimo ir bendruomenių reikalų koordinavimo grupės vyriausioji specialistė

Dalyvavo: Rima Mickienė, Vilija Prižgintienė, Viktor Senčila, Renatas Petronis, Angelė Lileikienė, Rita Vaičekauskaitė, Viktorija Giedraitienė, Ričardas Zulcas, Aistė Motekaitienė, Reda Švelniūtė, Viktorija Palubinskienė, Violeta Petrušienė, Gražina Markvaldienė.

DARBOTVARKĖ:

1. Dėl 2021 metų stojimo į Klaipėdos aukštąsias mokyklas rezultatų apžvalgos ir aptarimo (*pranešėjas V. Giedraitienė);*

2. Dėl studentų pritraukimo į Klaipėdos aukštųjų mokyklų inžinerines ir technologines studijas iššūkių ir galimybių (*pranešėjas* *V. Senčila, VšĮ „Klaipėda ID“);*

3. Kiti klausimai.

1.SVARSTYTA. Dėl 2021 metų stojimo į Klaipėdos aukštąsias mokyklas rezultatų apžvalgos ir aptarimo (*pranešėjas V. Giedraitienė);*

Viktorija Giedraitienė pristatė pranešimą apie 2021 metų stojimo rezultatus.

NUTARTA. Išklausyta informacija.

2. SVARSTYTA. Dėl studentų pritraukimo į Klaipėdos aukštųjų mokyklų inžinerines ir technologines studijas iššūkių ir galimybių (*pranešėjas* *V. Senčila, VšĮ „Klaipėda ID“);*

Viktor Senčila pristatė pranešimą apie studentų pritraukimo į Klaipėdos aukštųjų mokyklų inžinerines ir technologines studijas iššūkius ir galimybes.

Angelė Lileikienė teigė, jog 2021 metais LTVK surinko 14 proc. daugiau studentų nei praėjusiais metais. Stojamojo balo vidurkis buvo 5,67. Mes taip pat laikomės stojamojo balo reikalavimų. Ir esame patenkinti šių metų stojimo rezultatais. Pagal pateiktus duomenis stojimo rodikliai tenkina. Išlaikyti studentą, darosi brangiau dėl infliacijos todėl šiais metais situacija turėtų iš esmės keistis, nes pabrango pragyvenimo lygis.

Rita Vaičekauskaitė padėkojo už pranešimą. Galbūt kalbant apie pritraukimo galimybes pritraukiant studentus galėtų būti įvertintas lyties aspektas. Šiais metais bakalauro studijose virš 60 proc. yra moterys o magistro studijose yra virš 70 proc. moterų. Įsivertinus lyties aspektą kai kurios pozicijos galėtų keistis, todėl svarbu pritraukti merginas į STEAM studijų kryptis.

Viktor Senčila pastebėjo, jog šis pastebėjimas yra labai įdomus ir vertas aptarimo.

Viktorija Giedraitienė apžvelgė kokias priemones įgyvendina VšĮ „Klaipėda ID“ susijusias su studentų pritraukimu į Klaipėdą.

NUTARTA. Išklausyta informacija.

3. SVARSTYTA. Kiti klausimai. Dėl padėties Ukrainoje.

Viktor Senčila aptarė informaciją apie Klaipėdos universiteto studentų iš Ukrainos padėtį.

Aistė Motekaitienė aptarė informaciją apie LCC universiteto studentų iš Ukrainos padėtį.

Ričardas Zulcas pastebėjo, jog vyksta Tautų kraustymasis, nes bėga ne tik iš Ukrainos, bet ir iš Rusijos. Noriu paklausti ar mes pasitinkame pabėgėlius su žinute apie aukštąjį mokslą Klaipėdoje ir kur šias žinutes skleidžiame?

Rima Mickienė teigė, jog Švietimo, mokslo ir sporto ministerija (toliau ŠMSM) renka šiuos duomenis todėl procesas yra ilgas. Šie klausimai ministerijos lygiu ruošiami spręsti ir praktiškai sprendimų nėra. Ar Klaipėdos miesto savivaldybė gali prisidėti prie šios problemos.

Viktor Senčila pristatė neeilinio posėdžio darbotvarkę

Vilija Prižgintienė teigė, jog su ŠMSM kalbėjo apie Ukrainos vaikų priėmimą ir minėjo, jog buvo duota užklausa dėl duomenų patvirtinimo ir siekiama surasti duomenis. Šioje situacijoje buvo galima laisviau elgtis priimant sprendimus dėl įdarbinimo ir švietimo.

Gražina Markvaldienė teigė, jog ŠMSM paprašė duomenų apie aukštųjų mokyklų galimybes priimti studentus ir pan. Pritariu Vilijai, kad reikia aukštųjų mokyklų iniciatyvos ir savo internetinėse svetainėse pateikti informaciją. Taip pat savo iniciatyva esame parengę programą apie paslaugas. Manau, kad reikėtų bendros miesto iniciatyvos apjungiant informaciją.

Violeta Petrušienė teigė, jog profesinės mokyklos jau pradėjo priimti mokinius ir pritarė idėjai dėl bendros sistemos miesto lygmeniu.

Ričardas Zulcas teigė, jog reikėtų bendradarbiauti su Klaipėda ID, tačiau reikia suformuluoti ką galime pasiūlyti pabėgėliams.

Viktorija Palubinskienė pritaria iniciatyvai dėl bendros informacijos teikimo pabėgėliams ir aptarė Socialinių mokslų kolegijos iniciatyvas.

Renatas Petronis manau, kad informaciją reikėtų pasidalinti su Migracijos departamentu kur būtų suteikta informacija.

Viktorija Giedraitienė pasidalino informacija apie pabėgėlių centro įkūrimą.

NUTARTA. Išklausyta informacija.

|  |  |  |
| --- | --- | --- |
| Posėdžio pirmininkas |  | Viktor Senčila |
| Posėdžio sekretorius |  | Agnė Kovalenkaitė |